
Techninė specifikacija


TARPTAUTINĖS KONFERENCIJOS ORGANIZAVIMO IR APTARNAVIMO TECHNINĖ SPECIFIKACIJA

1. SĄVOKOS

1.1. Perkančioji organizacija – VšĮ Europos socialinio fondo agentūra (toliau – Perkančioji organizacija).
1.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie teiks perkančiajai organizacijai Projekto „Krypties kompasas - Suaugusiųjų profesinis orientavimas (SPO)“ tarptautinės konferencijos (toliau – Konferencija) organizavimo ir aptarnavimo paslaugas (toliau – Paslaugos) Vilniaus mieste ir kuris viešojo pirkimo būdu bus atrinktas teikti šioje techninėje specifikacijoje nurodytas Paslaugas. 
	*VšĮ Europos socialinio fondo agentūra įgyvendina Projektą „Krypties kompasas - Suaugusiųjų profesinis orientavimas (SPO)“, kurio tikslas yra sukurti profesinio orientavimo suaugusiems nuotoliniu būdu modelį ir integravus į individualių mokymosi paslaugų sistemą suteikti karjeros orientavimo paslaugas suaugusiems nuotoliniu būdu. Projektą Bendrai finansuoja Europos Sąjunga.


2. PIRKIMO OBJEKTAS

2.1. Tarptautinės konferencijos (toliau – Konferencijos) organizavimo ir aptarnavimo paslaugos. Perkamas Paslaugas sudaro: 
2.1.1. konferencijos scenarijaus sukūrimas, programos parengimas ir įgyvendinimas pagal paruoštą renginio darbotvarkę;
2.1.2. konferencijos vietos viešbutyje užsakymas, koordinavimas, paruošimas renginiui; 
2.1.3. konferencijos lektorių, vedėjų, moderatorių, diskusijos dalyvių, ekspertų organizavimas;
2.1.4. konferencijos techninis išpildymas, įgarsinimas ir apšvietimas;
2.1.5. sinchroninio vertimo paslaugos;
2.1.6. fotografavimo paslaugos;
2.1.7. konferencijos dalyvių maitinimo ir aptarnavimo organizavimas; 
2.1.8. konferencijos Europos Sąjungos šalies/ių lektoriaus/ių kelionės organizavimas ir apgyvendinimo viešbutyje paslaugos;
2.1.9. konferencijos suvenyrų,  reprezentacinių prekių dalyviams organizavimas;
2.1.10. konferencijai reikalingos spaudos ir grafinės medžiagos organizavimas.


3. KIEKIS (APIMTIS)

3.1. Vienos Konferencijos organizavimo paslaugos. Bendra Konferencijos organizavimo Paslaugų kaina negalės viršyti 30 750,00 Eur be PVM. 



4. BENDRIEJI REIKALAVIMAI PASLAUGOMS

[bookmark: _Hlk140001558]       4.1. Konferencija turi būti suorganizuota (paslaugų suteikimo terminas) ne vėliau kaip per  60 kalendorinių dienų nuo užsakymo pateikimo dienos, tačiau Šalys gali sutarti dėl kito abiem Šalims priimtino termino ar datos. Galutinė Konferencijos data tvirtinama Perkančiosios organizacijos.
4.2. Konferencijos trukmė – iki 8 val. 
[bookmark: _Hlk140141183]4.3. Konferencijos tikslas: apžvelgti suaugusiųjų konsultavimo karjerai paslaugas per šiuolaikinės visuomenės gerovės, nuovargio sampratos ir darbo rinkos tendencijų prizmę.  
4.4. Konferencijoje dalyvaus iki 120 asmenų  - Lietuvos ir Europos Sąjungos šalių  ekspertai, dirbantys su suaugusiųjų mokymu, profesiniu/karjeros orientavimu ir  suaugusieji, siekiantys gauti profesinio orientavimo paslaugas, mokymosi visą gyvenimą sistemos institucijų darbuotojai, karjeros specialistai, švietimo ir ekonominės politikos formuotojai, darbdavių atstovai ir kitos suinteresuotos šalys. ir pan.  Perkančioji organizacija pasilieka teisę tikslinti dalyvių skaičių (renginio dalyvių skaičius gali būti mažesnis). Galutinis dalyvių skaičius pateikiamas Tiekėjui iki Konferencijos likus ne mažiau kaip 10 darbo dienų.
4.5. Tiekėjas turi užtikrinti Konferencijos koordinavimo paslaugų teikimą iki Konferencijos, jos metu ir po Konferencijos (t. y. paruošti kvietimo į renginį tekstą lietuvių ir anglų kalbomis, užtikrinti suvenyrų ir dalijamosios medžiagos įteikimą, užtikrinti dalyvių koordinavimą erdvėje, parengiant konferencijos logistikos nuorodas ir kt.).
4.6. Tiekėjas turi užtikrinti Konferencijos lektoriaus/ių (ne daugiau kaip 2) iš Europos Sąjungos šalies/ių skaitančio/ių pranešimą Konferencijos tema, kelionės ir apgyvendinimo planavimą, suderinimą ir organizavimą, bei koordinavimą. Tiekėjas turi apmokėti už Europos Sąjungos šalių lektoriaus/ių, skaitančio/ių pranešimą Konferencijos tema apgyvendinimą viešbutyje ir kelionę į Lietuvą ir atgal.
4.7. Paslaugų tiekėjas turi atlikti Konferencijos dalyvių išankstinę registraciją lietuvių ir anglų kalbomis prieš renginį (internetu ir/ar el. paštu, telefonu) ir/ar registraciją renginio metu. 
Dalyvių išankstinė registracija:  
· paslaugų tiekėjas organizuoja išankstinę dalyvių registraciją (internetu ir / ar el. paštu), informavimą, komunikaciją – tikslina (telefonu, elektroniniu paštu ar kt. priemonėmis) sudarytą kviestinių dalyvių sąrašą bei sudaro galutinį sąrašą arba Perkančiajai organizacijai nepateikus kviestinių dalyvių sąrašo, sudaro dalyvių sąrašą pagal faktinę dalyvių registraciją;
· paslaugų Tiekėjas užtikrina, kad Konferencijos dalyviai pasirašys sutikimą dėl asmens duomenų tvarkymo, fotografavimo  renginio metu, bei nuotraukų viešinimui po renginio.
Dalyvių registracija Konferencijos metu:
· konferencijos metu turi būti paskirtas asmuo (asmenys) atsakingas (atsakingi) už konferencijos dalyvių registraciją;
· konferencijos dalyvių registracija turi būti pradedama 1 val. prieš konferencijos pradžią;
· Tiekėjas turi užtikrinti, kad į Konferencijos dalyvių sąrašus, kurių forma turi būti suderinta su Perkančiąja organizacija, pasirašytų visi konferencijos dalyviai; 
· po konferencijos dalyvių sąrašas (-ai) turi būti pateikti Perkančiajai organizacijai. Perkančioji organizacija su Tiekėju pasirašys susitarimą dėl asmens duomenų tvarkymo. 
4.8. Tiekėjas turi užtikrinti komunikaciją su dalyviais jiems iškylančiais klausimais iki Konferencijos, jos metu ir po Konferencijos. Tiekėjas turi užtikrinti kokybišką Konferencijos paslaugų teikimą renginio dieną sudarant reikalingą asistentų komandą (dalyvius aptarnaujantį personalą, rūbininkus ir patalpų prižiūrėtojus) taip pat užtikrinti visą reikalingą techninę įrangą atgabenančio, sumontuojančio ir demontuojančio, taip pat - aptarnaujančio personalo komandą. 
4.9. Tiekėjas, pasitelkdamas trečiuosius asmenis, turi įsitikinti, kad jie turi teisę verstis atitinkama veikla (turi būtinus galiojančius leidimus, licencijas, kitus administracinius dokumentus);
4.10. Tiekėjas turi užtikrinti sėkmingą, sklandžią Konferencijos eigą, nepriklausomai nuo to, ar paslaugas suteikia Tiekėjas ar jo pasamdyti subtiekėjai.
4.11.Tiekėjas turi paskirti kontaktinį asmenį/is, atsakingą/us už paslaugų teikimo organizavimą ir glaudžiai bendradarbiauti su Perkančiosios organizacijos atstovu, atsakingu už sutarties vykdymą, operatyviai reaguoti į pateiktas pastabas, pasiūlymus, iškilusias problemas bei pageidavimus.

5. KONFERENCIJOS PROGRAMOS PARENGIMO IR ĮGYVENDINIMO PASLAUGŲ REIKALAVIMAI

5.1. [bookmark: _Hlk139268997]Tiekėjas turi pasiūlyti konferencijos scenarijų, paruošti konferencijos programą ir  darbotvarkę. Detali konferencijos programa ir darbotvarkė turi būti pateikta sutartyje nurodytam Perkančiosios organizacijos atstovui ne vėliau nei likus 14 kalendorinių dienų iki patvirtintos renginio datos.
5.2. Programoje turi būti numatytos tokios Konferencijos dalys: 
5.2.1. dalyvių pasitikimas, jų nukreipimas, koordinavimas; 
5.2.2. Konferencijos atidarymas, įtraukiant Perkančiosios organizacijos ir/arba organizacijų vadovaujančius asmenis (tokių asmenų sąrašas bus pateiktas Tiekėjui prieš Konferenciją);
5.2.3. ugdančioji Konferencijos dalis: pristatyti šiuolaikinės visuomenės darbo jėgos tendencijas - keli darbai, perdegimo sindromas, pervargimas, panikos atakos, bei  stimuliatorius, kad būtume efektyvūs. Pranešimai turi apimti šias temas: Darbo rinkos kraštutinumai - nuo darboholizmo iki tyliųjų atsitraukėlių, Emocinė darbuotojų sveikata, Darbo ir nedarbo balansas, Sveikata, Perdegimas, Laiko valdymas, Atsparumas, Nuovargis, Šių veiksnių įtaka karjeros konsultavimui.
5.2.3.1. Iki 3 (trijų) Lietuvos ir iki 2 (dviejų) Europos Sąjungos šalių lektorių pranešimai ugdančiajai Konferencijos daliai su Perkančiąja organizacija suderintomis temomis. Tiekėjas turi pasiūlyti Perkančiosios organizacijos pasirinkimui ne mažiau nei 9 (devynias) kandidatūras ekspertų/lektorių/pranešėjų iš Lietuvos ir Europos Sąjungos šalių, kurie galėtų Konferencijos dieną nurodytu laiku skaityti ne trumpesnį nei 40 min. pranešimą. Kandidatūros turės būti siūlomos tol, kol gaus Perkančiosios organizacijos pritarimą. 
5.2.4 praktinė Konferencijos dalis: organizuoti Konferencijos dalyvių dirbtuves (ne mažiau kaip 5 grupės), diskusiją ir praktinį užsiėmimą pagal vieną ar kelias iš Konferencijos temų. 
5.2.4.1. Iki 5 vedėjų praktinės Konferencijos dalies dirbtuvėms su Perkančiąja organizacija suderintomis temomis. Tiekėjas turi pasiūlyti Perkančiosios organizacijos pasirinkimui ne mažiau nei 10 (dešimt) kandidatūrų dirbtuvių vedėjams iš Lietuvos ir/arba Europos Sąjungos šalių. Kandidatūros turės būti siūlomos tol, kol gaus Perkančiosios organizacijos pritarimą. Jeigu vienas arba du dirbtuvių vedėjai bus iš Europos Sąjungos šalių šalies, Tiekėjas turi apmokėti už jo/jų apgyvendinimo ir kelionę į Lietuvą ir atgal.
5.2.4.2.  Praktinės Konferencijos dalies diskusiją ves ir moderuos tiekėjo parinktas, su Perkančiąja organizacija suderintas  vedėjas (-a) / moderatorius (-ė) (vienas asmuo arba keli). Tiekėjas turi pasiūlyti Perkančiosios organizacijos pasirinkimui ne mažiau nei 3 (tris)  vedėjų / moderatorių, kurie/-ios galėtų konferencijos dieną, nurodytu laiku (ne mažiau kaip 40 min), vesti Konferencijos praktinės dalies diskusiją, kandidatūras. Tiekėjo samdomas diskusijos vedėjas (-a) / moderatorius (-ė) turi kalbėti taisyklingai lietuvių ir anglų kalbomis, laisvai bendrauti su svečiais ir būti susijęs su Konferencijos temomis.
5.2.4.3. Iki 4 Konferencijos diskusijos dalyvių praktinėje Konferencijos dalyje. Diskusijos dalyvių kandidatūras turės pasiūlyti Tiekėjas ir suderinti su Perkančiąją organizacija. Dalyviai  turi kalbėti taisyklingai lietuvių ir anglų kalbomis, laisvai bendrauti su svečiais ir būti susijęs su Konferencijos temomis. Tiekėjas turi pasiūlyti Perkančiosios organizacijos pasirinkimui ne mažiau nei 8 (aštuonias) kandidatūras iš Lietuvos ir/arba Europos Sąjungos šalių, kurie galėtų Konferencijos dieną nurodytu laiku dalyvauti diskusijoje ne mažiau kaip 40 min. Kandidatūros turės būti siūlomos tol, kol gaus Perkančiosios organizacijos pritarimą. 
5.2.4.4. Praktinės Konferencijos dalies praktinį užsiėmimą turės vesti ekspertas vienoje iš Konferencijos temų. Tiekėjas turi pasiūlyti Perkančiosios organizacijos pasirinkimui ne mažiau nei 3 (tris) eksperto kandidatūras iš Lietuvos ir/arba Europos Sąjungos šalių, kuris/os galėtų Konferencijos dieną, nurodytu laiku, vesti Konferencijos praktinės dalies  ne mažiau 30 min. praktinį užsiėmimą. Kandidatūros turės būti siūlomos tol, kol gaus Perkančiosios organizacijos pritarimą.
5.2.5. Planuojamas Konferencijos temas Perkančioji organizacija pateiks Tiekėjui, kad šis galėtų parinkti ir pasiūlyti geriausius kandidatus suderintoms temoms išpildyti. Tiekėjas turės argumentuoti, kodėl siūlo būtent šiuos asmenis, pateikti po trumpą kelių sakinių pristatymą apie kiekvieną. Perkančioji organizacija pasilieka teisę, atsiradus poreikiui, prašyti išsamaus išsirinkto asmens pasirinkimo pagrindimo. Visi lektoriai, diskusijos dalyviai, dirbtuvių  vedėjai, moderatoriai ir ekspertas turės būti pasamdyti ir už jų suteiktas paslaugas apmokės Tiekėjas. Tiekėjas gali siūlyti tuos pačius kandidatus skirtingų Konferencijos dalių ir temų išpildymui.
5.2.6.  Pateiktas dalyvių maitinimo planas.
5.3. Tiekėjas turi pateikti Konferencijos vietos apipavidalinimo, derančio su Projekto „Krypties kompasas - Suaugusiųjų profesinis orientavimas (SPO)“ vizualiniu identitetu, viziją. Tiekėjas turi užtikrinti pilną vietos paruošimą renginio išvakarėse arba renginio dieną, įskaitant, bet neapsiribojant Tiekėjo parūpintų konferencijos nuorodų, foto sienelės, dekoracijų pagal poreikį, įrengimu.
5.4. Tiekėjas užtikrina, kad Konferenciją ves ir moderuos tiekėjo parinktas, su Perkančiąja organizacija suderintas  vedėjas (-a) / moderatorius (-ė) (vienas asmuo arba keli) Tiekėjas turi pasiūlyti Perkančiosios organizacijos pasirinkimui ne mažiau nei 3 (tris)  vedėjus/-jas, kurie/-ios galėtų konferencijos dieną, nurodytu laiku, vesti renginį, kandidatūras. Tiekėjo samdomas Konferencijos vedėjas/-ja turi kalbėti taisyklinga lietuvių ir anglų kalba, laisvai bendrauti su svečiais. Tiekėjas turės parengti ir suderinti su Perkančiąja organizacija tekstus Konferencijos vedėjui. Vedėjo/-os (vedėjų grupės) kandidatūra suderinama Konferencijos programos derinimo etape. 
5.5. Tiekėjas turi užtikrinti Konferencijos profesionalaus fotografavimo paslaugų teikimą jos metu (turi būti pateiktas ne mažiau nei 100 profesionaliai atlikto aukštos rezoliucijos nuotraukų reportažas iš renginio). Nuotraukos turės būti pateikiamos Perkančiosios organizacijos nurodytu el. paštu  praėjus ne daugiau nei 3 darbo dienoms po Konferencijos. 
5.6. Tiekėjas turi pasirūpinti suvenyrais ir reprezentacinėmis dovanomis konferencijos dalyviams. Suvenyrai ir reprezentacinės prekės turi būti galutinai suderintos su Perkančiąja organizacija ne vėliau kaip 14 kalendorinių dienų iki patvirtintos Konferencijos datos. Suvenyrai ir reprezentacinės dovanos turi būti ženklinamos: 1.  vadovaujantis ES investicijų viešinimo taisyklėmis ir stiliaus knyga  ir 2. integruojant Projekto „Krypties kompasas - Suaugusiųjų profesinis orientavimas (SPO)“ projekto logotipą, kurį el. paštu atsiųs Perkančiosios organizacijos paskirtas asmuo.
5.7. Tiekėjas turi užtikrinti visų reikalingų grafinės medžiagos (užsklandų ir pan.) sukūrimo, maketavimo ir gamybos, spaudos paslaugų ir darbų (programos, dalyvių kortelių, konferencijos nuorodų ir kt.) organizavimą, maketavimą (maketai turi būti suderinti su Perkančiąja organizacija), užsakymą, atspausdinimą, atgabenimą ir pan. Visi renginio metu naudojami dokumentai, dalinamoji medžiaga, nuorodos, stendai bei kita vizualinė atributika turi būti ženklinama: 1. vadovaujantis ES investicijų viešinimo taisyklėmis ir stiliaus knyga ir 2. integruojant Projekto „Krypties kompasas - Suaugusiųjų profesinis orientavimas (SPO)“ projekto logotipą, kurį el. paštu atsiųs Perkančiosios organizacijos paskirtas asmuo. 
5.8. Tiekėjas turi užtikrinti visų būtinų paslaugų, įskaitant, bet neapsiribojant šioje Techninėje specifikacijoje išvardintomis, kokybišką ir savalaikį teikimą, jei be jų nebus galimybės tinkamai suteikti Paslaugų ir suorganizuoti konferenciją.  
5.9. Tiekėjas yra tiesiogiai atsakingas, kad visos teikiamos paslaugos bei jų kokybė atitiktų Lietuvos Respublikos teisės aktų reikalavimus. 
5.10. Visoms šioje Techninėje specifikacijoje nurodytoms paslaugoms teikti turės būti gautas raštiškas Perkančiosios organizacijos pritarimas. Paslaugų teikėjas ir jo darbuotojai neturi teisės siūlyti ir teikti dalyviams papildomų paslaugų, negavęs Perkančiosios organizacijos atstovų rašytinio leidimo (elektroniniu paštu). Suteikus tokias papildomas paslaugas be Perkančiosios organizacijos leidimo, už jas nebus apmokama. 

6. REIKALAVIMAI KONFERENCIJOS VIETOS UŽSAKYMO, PARUOŠIMO KONFERENCIJAI PASLAUGOMS

6.1.Tiekėjas turi pasiūlyti ir užsakyti (išnuomoti) Konferencijos vietą, kuri turi būti Vilniaus mieste, lengvai pasiekiama viešuoju transportu ar automobiliu, nutolusi nuo Vilniaus centrinio pašto ne toliau nei 5 km (matuojant atstumą automobilių keliais Google maps programoje). 
6.2. Konferencijos vieta turi būti reprezentatyvi, parinkta ir pritaikyta atsižvelgiant į dalyvių skaičių bei Konferencijos darbotvarkę. Patalpos turi būti švarios, tvarkingos, tinkamai apšviestos, jose turi būti užtikrinamas ne mažesnės nei 20 °C temperatūros palaikymas naudojant vėdinimo arba šildymo sistemas.
6.3. Konferencijos dalyvių registracijos vietose turi būti ne mažiau kaip vienas stalas suvenyrams ir reprezentacinėms dovanoms susidėti.
6.4. Konferencijos vietoje privalo būti erdvės/patalpos, pritaikytos Konferencijos programoje numatytoms dalims išpildyti, dalyvių maitinimui, tinkamos maitinimo ir aptarnavimo plano išpildymui, adekvačios renginio dalyvių skaičiui.
6.5. Konferencijos vietoje turi būti dalyvių kiekiui adekvatus sanitarinių mazgų kiekis, užtikrintas pakankamas higieninių reikmenų kiekis ir švara sanitariniuose mazguose viso renginio metu.
6.6. Konferencijos vietoje turi būti teikiamos rūbinės paslaugos ir užtikrintas atitinkamas renginio dalyvių skaičiui rūbinės paslaugas teikiančio personalo kiekis.
6.7. Konferencijos vietoje turi būti numatyta ir paruošta vieta fotografavimuisi. 
6.8. Konferencijos vietoje turi būti paruošta scena renginio pranešėjams.
[bookmark: _Hlk140496751]6.9. Konferencijos vieta turi būti paruošta likus ne mažiau kaip 1,5 (pusantros) valandos iki renginio pradžios.
6.10. Konferencijos vieta turi būti pritaikyta neįgaliesiems.
6.11. Konferencijos vieta turi būti sutvarkyta renginiui pasibaigus.

7. REIKALAVIMAI KONFERENCIJOS MAITINIMO IR APTARNAVIMO PASLAUGOMS

7.1. Maitinimo organizavimo paslaugos, kurias turi užtikrinti Tiekėjas, apima maitinimo erdvės/-ių/patalpų parengimą, maisto paruošimą, maisto ir gėrimų pateikimą, reikiamo personalo kokybiškam ir greitam (atsižvelgiant į dalyvių skaičių) maitinimo organizavimo paslaugų teikimui ir renginio dalyvių aptarnavimui užtikrinimą. 
7.2. Maitinimo paslaugos turi būti teikiamos vadovaujantis ES teisės aktais, Lietuvos Respublikos maisto įstatymu, Lietuvos higienos norma HN 15:2021 „Maisto higiena“, kitais maisto higieną bei maisto saugą ir tvarkymą reglamentuojančiais teisės aktais. Maitinimo paslaugų teikėjo siūlomi patiekalai ir gėrimai turi atitikti teisės aktų nustatytus kokybės ir tinkamumo vartoti reikalavimus, sanitarijos ir higienos normas ir kitus nustatytus standartus.
[bookmark: _Hlk139997907]7.3. Konferencijos meniu turi sudaryti: pasitikimo kavos,  kavos pertraukos ir pietų meniu.
7.4. Pasitikimo kavos ir kavos pertraukos meniu  turi sudaryti:
· kava ir skirtingų rūšių arbata (ne mažiau 3 rūšių) - ne mažiau nei 150 ml vienam asmeniui);
· sultys (natūralios 100%): ne mažiau nei 200 ml vienam asmeniui;
· vanduo su citrina: ne mažiau nei 200 ml vienam asmeniui;
· papildomi maisto produktai: grietinėlė kavai (1 asmeniui 10 g), pienas kavai (1 asmeniui ne mažiau 30 ml), cukrus (birus barstyklėje su dozatoriumi arba supakuotas lazdelėmis po 5 g);
· užkandžiai: nesaldūs (ne mažiau nei 5 rūšių ir ne mažiau nei vienas užkandis, kurio svoris ne mažesnis nei 50 g vienam asmeniui); saldūs/desertas – ne mažiau 5 rūšių, kurio vieneto masė ne mažesnė nei 120 g, ir ne mažiau nei 1 vnt. asmeniui. Užkandžiams gali būti siūloma: sausainiai, pyragaičiai, bandelės, vaisiai, sumuštiniai, vieno kąsnio sumuštinukai (canape) ir pan. 
7.5. Pietų meniu turi sudaryti:
· Visavalgiams: pagrindinis baltyminis komponentas (mėsa, žuvis, kt.): 150-200 g.; garnyras (ryžiai, bulvės, makaronai, kt.): 100-150 g.; daržovės (šviežios ar virtos): 100-150 g.; padažas ar pagardas: 30-50 g.;
· Vegetarams ir veganams: pagrindinis baltyminis komponentas (tofu, ankštiniai, kt.): 150-200 g.; garnyras (bolivinė balanda (angl. quinoa), ryžiai, kt.): 100-150 g.; daržovės (šviežios ar virtos): 100-150 g.; padažas ar pagardas: 30-50 g.
7.2.1. Turi būti užtikrinamas vegetariškų, veganiškų ir nevegetariškų užkandžių pasirinkimas;
7.5.2. Konferencijos dieną maitinimo vietoje dalyviams gerai matomoje vietoje turi būti pateikta visa informacija apie alergenus, esančius maiste.
7.5.3. Turi būti užtikrinamas nuolatinis patogus nemokamas geriamojo vandens tiekimas viso renginio metu Konferencijos dalyviams.
7.5.4. Tiekėjas pasirūpina maitinimo erdvės/-ių patalpų paruošimu, reikalingos įrangos, inventoriaus paruošimu kokybiškam maitinimui užtikrinti, taip pat maitinimo organizavimui ir dalyvių kiekiui aptarnauti reikalinga personalo komanda. Turi būti užtikrinamas:
· saugus maisto produktų ar gaminių transportavimas ir laikymas (pvz., šaldytuvų tipo automobiliai, jei to reikalauja maisto laikymo standartai);
· dalyvių maitinimui reikalingų indų ir įrankių kiekis (serviravimo indai, lėkštės, valgymo įrankiai, dubenys, puodeliai, stiklinės, servetėlės ir pan.). Maistas ir gėrimai turi būti pateikiami naudojant daugkartinio naudojimo stalo įrankius, stiklinius, keramikinius ir kitokius daugkartinio naudojimo indus.
7.5.5. Suteikęs paslaugas, paslaugų teikėjas turi užtikrinti patalpų, stalų, indų, taip pat susidariusių atliekų sutvarkymą ir išvežimą, pasirūpinti, kad Paslaugų teikimo vietoje būtų pakankamai šiukšliadėžių. 
7.6. Maisto kiekis galutinai suderinamas su sutartyje nurodytu Perkančiosios organizacijos atstovu ne vėliau kaip likus 3 (trims) darbo dienoms iki Renginio dienos. 
7.7. Paslaugų teikėjas ir jo darbuotojai neturi teisės siūlyti ir teikti renginio dalyviams papildomų paslaugų/produktų, negavęs Perkančiosios organizacijos atstovų leidimo. Suteikus tokias papildomas paslaugas be Perkančiosios organizacijos leidimo, už jas nebus apmokama.
7.8. Tretiesiems asmenims paslaugų Tiekėjas negali teikti jokios informacijos apie vykstančio renginio valgiaraštį, dalyvius ir kt. Tokia informacija gali būti pateikta tik gavus Perkančiosios organizacijos atsakingo asmens raštišką leidimą.


8. REIKALAVIMAI RENGINIO TECHNINIO IŠPILDYMO PASLAUGOMS

8.1. Tiekėjas turi pasirūpinti visa kokybiškam renginiui suorganizuoti reikalinga vaizdo, įgarsinimo, apšvietimo technika ir inventoriumi.
8.2. [bookmark: _Hlk138324620]Tiekėjas turi užtikrinti įrangos transportavimo prieš ir po renginio paslaugas, įrangos montavimo bei įrengimo (iki renginio), ir išmontavimo bei išgabenimo (po renginio) paslaugas. Tiekėjas įsipareigoja kokybiškai atlikti visus montavimo ir demontavimo darbus, užtikrinti visos techninės įrangos, įrenginių, mechanizmų, interneto ryšio ir pan. sklandų veikimą renginio metu.
8.3. Tiekėjas turi įrengti ir išbandyti visą įrangą likus ne mažiau kaip 1,5 val. iki renginio pradžios.
8.4. Konferencijos metu turi būti užtikrinta kokybiška įgarsinimo įranga bei ją aptarnaujantis personalas, taip pat video medžiagai renginyje transliuoti/skaidrėms rodyti renginio vietoje reikalinga visa būtina įranga ir ją aptarnaujantis personalas. Tiekėjas privalo skirti aptarnaujantį techniką ar, jei reikalinga, technikų komandą. Taip pat turi būti užtikrinta elektros distribucija, jungiamieji signalų kabeliai, kabelių uždengimo takeliai, nepertraukiamos elektros linijos ir kt. 
8.5. Turi būti užtikrintas demonstruojamos vizualinės medžiagos matomumas bei lektorių, diskusijos dalyvių, dirbtuvių vedėjų, moderatorių ir ekspertų girdimumas Konferencijos erdvėje.
8.6. Tiekėjas turės pasirūpinti ir suteikti konferencijos sinchroninio  (lietuvių – anglų ir anglų – lietuvių) vertimo paslaugas lietuviškai ir anglų kalba kalbantiems renginio dalyviams, fiziškai dalyvausiantiems renginyje Lietuvoje. Tiekėjas turės pasirūpinti vertimo paslaugai suteikti reikalingais žmogiškaisiais resursais ir visa reikalinga technika bei inventoriumi, kurie užtikrintų kokybiškas vertimo paslaugas. Anglų kalba kalbančių ir į Konferenciją atvyksiančių dalyvių  konkretus skaičius paaiškės tik prieš renginį. 
8.7. Esant poreikiui, tiekėjas turės pasirūpinti ir užtikrinti iš anksto įrašyto vaizdo įrašo – Europos Sąjungos šalies svečio pranešimo/kalbos - kurį pateiks Perkančioji organizacija, kokybišką transliaciją renginio metu.

9. TRŪKUMŲ ŠALINIMO TVARKA

9.1. Tiekėjas  turi paskirti atsakingą asmenį, į kurį būtų galima kreiptis renginio metu iškilus problemoms dėl naudojamų patalpų, įrangos ar kt. teikiamų organizavimo paslaugų. 
9.2. Tiekėjas nedelsiant privalo reaguoti į Konferencijos organizavimo ir Konferencijos metu iškilusias problemas bei užtikrinti jų savalaikį išsprendimą: technikos gedimai turi būti šalinami nedelsiant, su dalyvių maitinimo organizavimu susiję nesklandumai turi būti šalinami ne vėliau kaip per valandą.


10. APLINKOS APSAUGOS REIKALAVIMAI

10.1. Pirkimo objektui taikomas žaliasis kriterijus. Perkama paslauga nėra įtraukta į Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąrašą. Atliekos turi būti rūšiuojamos jų sudarymo vietoje  (4.4.4.5. prekė, virtusi atliekomis, tinka paruošti pakartotinai naudoti ar perdirbti).

11. PASLAUGŲ TEIKIMO VIETA
11.1. 	Konferencija turi būti suorganizuota Tiekėjo pasiūlytoje, su Perkančiąja organizacija suderintoje, vietoje. 

 __________________________

